Sofie, Amanda og Emma er gode venninner, som går i samme klasse på skolen. Sofie blir forelsket i Mouse, en niende-klassing. Han forteller henne om en kommende fest. Der forsøker Mouse å få Sofie og Sebastian «Sebbe» interessert i hverandre. Men under festen tar noen bilder av Sofie i kompromitterende posisjoner, når hun er alt for påvirket av alkohol. Dagen etter er disse fotografiene av henne spredt over alt, og Mouse sprer rykter om henne.